

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA:

URBROJ:

Veliko Trgovišće,

Na temelju članka 47. stavak 6. Zakona o prijevozu u cestovnom prometu (“Narodne novine” broj 41/18, 98/19, 30/21 89/21, 114/22 i 136/24) i ) i 35. Statuta općine Veliko Trgovišće („Službeni glasnik KZŽ“ broj: 23/09, 8/13, 6/18, 17/20, 8/21, 30/21 - proč. tekst) Općinsko vijeće općine Veliko Trgovišće na ---- sjednici održanoj dana -------------- donosi

**O D L U K U**

**o autotaksi prijevozu**

**OPĆE ODREDBE**

**Članak 1.**

Ovom Odlukom utvrđuju se lokacije i opremljenost autotaksi stajališta, način njihova korištenja, postupak izdavanja rješenja o dozvoli za obavljanje autotaksi prijevoza i visina naknade za izdavanje dozvole za obavljanje autotaksi prijevoza, te oblik i sadržaj dozvole.

**Članak 2.**

Autotaksi stajališta su određena i uređena mjesta na kojima stoje autotaksi vozila i primaju putnike.

Autotaksi stajalište na području Općine Veliko Trgovišće je:

1. Parkiralište ispred Centra za kulturu dr. Franjo Tuđman, Trg Stjepana i Franje Tuđmana 5 u Velikom Trgovišću – 1 mjesto

U slučaju potrebe, načelnik na prijedlog Jedinstvenog upravnog odjela može odrediti i druge lokacije za autotaksi stajališta.

**Članak 3.**

Autotaksi stajalište obilježava se vertikalnom i/ili horizontalnom signalizacijom.

Troškove uređivanja, održavanja i označavanja autotaksi stajališta na javnim površinama snosi Općina Veliko Trgovišće.

**Članak 4.**

Na autotaksi stajalištu ne smije stajati više vozila nego što ima obilježenih mjesta za autotaksi vozila.

Na autotaksi stajalištu nije dozvoljeno parkiranje i zaustavljanje drugih vozila.

**RJEŠENJE O DOZVOLI**

**Članak 5.**

Zahtjev za izdavanje dozvole za obavljanje autotaksi prijevoza, pravna ili fizička osoba - obrtnik, podnosi Jedinstvenom upravnom odjelu Općine Veliko Trgovišće, u pisanom ili elektroničkom obliku. Uz zahtjev treba priložiti presliku važeće licencije za obavljanje autotaksi prijevoza putnika, te dokaz o uplati naknade za izdavanje dozvole.

Po zaprimljenom zahtjevu, Jedinstveni upravni odjel Općine Veliko Trgovišće utvrditi će da li podnositelj ispunjava propisane uvjete te će u roku od 15 dana od dana podnošenja urednog zahtjeva donijeti rješenje o dozvoli za obavljanje autotaksi prijevoza koje će dostaviti podnositelju zahtjeva u izvorniku.

Ako Jedinstveni upravni odjel Općine Veliko Trgovišće ne odluči o zahtjevu u roku od 15 dana od dana podnošenja urednog zahtjeva, po zahtjevu će postupati Ministarstvo mora, prometa i infrastrukture koje će donijeti odgovarajuće Rješenje u roku od idućih 15 dana.

**Članak 6.**

Dozvola se izdaje na razdoblje od 5 godina, a najdulje do dana isteka licencije.

Dozvolu može koristiti samo prijevoznik kojem je izdana te nije prenosiva.

**Članak 7.**

Ako autotaksi prijevoznik podnosi zahtjev za obnovu dozvole iz članka 5. stavka 2. ove Odluke obvezan je dokazati ispunjavanje uvjeta za dobivanje licencije za obavljanje autotaksi prijevoza putnika.

Prilikom podnošenja zahtjeva za obnovu dozvole, koji se podnosi najkasnije dva mjeseca prije isteka roka njezina važenja, autotaksi prijevoznik dužan je dokazati da ima važeću licenciju za obavljanje autotaksi prijevoza u unutarnjem cestovnom prometu.

**Članak 8.**

Ako Jedinstveni upravni odjel utvrdi da podnositelj zahtjeva ne ispunjava propisane uvjete za izdavanje ili obnovu dozvole iz članka 5. stavka 2. ove Odluke, odbiti će zahtjev rješenjem. Protiv tog Rješenja može se izjaviti žalba nadležnom Ministarstvu.

**Članak 9.**

Izvornik dozvole nalazi se u sjedištu autotaksi prijevoznika.

Za vrijeme obavljanja autotaksi prijevoza, odnosno tijekom vožnje, autotaksi prijevoznik obvezan je u vozilu imati presliku dozvole iz č1anka 5. stavka 2. ove Odluke.

**Članak 10.**

Jedinstveni upravni odjel obvezan je sve izdane dozvole za autotaksi prijevoz putnika te podatke o vozilima kojima se obavlja autotaksi prijevoz upisati u Bazu izdanih licencija i dozvola za autotaksi prijevoz.

**Članak 11.**

Uz rješenje o dozvoli iz članka 5. stavka 2.ove Odluke izdaje se iskaznica, a ista sadrži:

- grb Republike Hrvatske s nazivom Republika Hrvatska, naziv Krapinsko-zagorska

županija, naziv Općina Veliko Trgovišće, naziv Jedinstveni upravni odjel,

- naziv koji glasi: Dozvola za obavljanje autotaksi prijevoza,

- broj dozvole koji čini redni broj/godina upisa u upisnik,

- klasu i urudžbeni broj izdane dozvole,

- mjesto i datum izdavanja dozvole,

- područje na kojem će se autotaksi prijevoz obavljati,

- ime i prezime, odnosno naziv i sjedište prijevoznika,,

- rok važenja dozvole,

- pečat i potpis.

Iskaznica iz prethodno stavka ovog članka je tiskana uz ovu Odluku i čini njen sastavni dio.

**NAKNADE ZA IZDAVANJE DOZVOLE**

**Članak 12.**

Naknada za izdavanje dozvole za autotaksi prijevoz utvrđuje se u visini od 50,00 eura.

Naknada za izdavanje dozvole naplaćuje se ovisno o najvećem broju vozila kojima se planira obavljati autotaksi prijevoz putnika, i to tako da se za jedno do dva vozila naplaćuje iznos kao za jednu dozvolu, za tri do deset vozila naplaćuje se iznos kao za šest dozvola, za 11 do 50 vozila naplaćuje se iznos kao za 30 dozvola, za 51 do 100 vozila naplaćuje se iznos kao za 70 dozvola, a za više od 100 vozila naplaćuje se iznos kao za 100 dozvola.

Naknadu iz stavka 1. ovog članka autotaksi prijevoznik dužan je uplatiti u korist proračuna Općine Veliko Trgovišće prije izdavanja dozvole.

**Članak 13.**

Uz Ministarstvo mora, prometa i infrastrukture, Ministarstvo unutarnjih poslova, Ministarstvo financija, Carinsku upravu, nadzor nad obavljanjem autotaksi prijevoza putnika obavlja i Jedinstveni upravni odjel Općine Veliko Trgovišće koji u obavljanju nadzora ima ovlast pregledati dokumentaciju, licenciju, dozvolu, vozilo i vozača i ukoliko utvrdi nepravilnosti o tome sastavljaju pisano izvješće i dostavljaju ga inspekciji cestovnog prometa na daljnje postupanje.

**Članak 14.**

Ova Odluka stupa na snagu osmi dan od dana objave u „Službenom glasniku Krapinsko-zagorske županije“.

PREDSJEDNICA

OPĆINSKOG VIJEĆA

Štefica Kukolja



REPUBLIKA HRVATSKA

KRAPINSKO-ZAGORSKA ŽUPANIJA

OPĆINA VELIKO TRGOVIŠĆE

**JEDINSTVENI UPRAVNI ODJEL**

KLASA:

URBROJ:

Veliko Trgovišće, (datum i godine) Broj dozvole: \_\_\_/\_\_\_\_

**D O Z V O L A**

**ZA OBAVLJANJE AUTOTAKSI PRIJEVOZA**

(naziv autotaksi prijevoznika)

Smije obavljati autotaksi prijevoz

NA PODRUČJU OPĆINE VELIKO TRGOVIŠĆE

Rok važenja dozvole:\_\_\_\_\_\_\_\_\_\_\_

PEČAT I POTPIS